polyglot-tagger/wikipedia-language-snippets-filtered huggingface dataset:
དོན་ནི་མིང་གང་གི་ཐོག་མ་རུ་སྡེ་བ་ལྔ་ཡི་གསུམ་པ་ག་ཛ་ཌ་ད་བ་རྣམས་བྱུང་ན། བོད་ཡིག་ལ་འས་འཕུལ་ཡོད་པ་བཞིན་དུ་བཀླག་པར་བྱ་ཞིང་། མིང་གི་དབུས་དང་མཐར་སྡེ་བའི་གསུམ་པ་ག་ཛ་ཌ་ད་བ་རྣམས་བྱུང་ན་བོད་ཀྱི་སྐད་དུ་འས་འཕུལ་མེད་པ་ཇི་ལྟར་བརྗོད་པ་་དེ་དང་མཚུངས་བའོ།།
ལྀས་མཚོན་པའི་ལྀ་ལཱྀ་གཉིས་དང་། ཏུ་ཡིས་མཚོན་པའི་ཏ་སྡེ་སྟེ། ཏ་ཐ་ད་དྷ་ན་དང་། ལ་དང་ས་བཅས་དགུ་བོ་རྣམས་ནི་ས་ཡི་ཁམས་སུ་གཏོགས་ལ། སྐྱེ་ཚུལ་ནི་ལྕེ་རྩེ་སོ་ལས་སྐྱེ་ཞིང་ལྕེ་འཐས་འཐས་པོའི་ཚུལ་དུ་འབྱུང་བ་ཡིན་ཏེ།སའི་རང་བཞིན་སྲ་ཞིང་འཐས་པ་ཡིན་པས་སོ།།
ཏ྄་ཡིག་རྗེས་འབྲེལ། དབྱངས་ཡིག་གང་ཞིག་གི་མཐར་ཏ྄་ཡིག་རྗེས་འབྲེལ་དུ་བྱས་ནས་བསྟན་པ་རྣམས་ཀྱིས་ཏ྄་ཡིག་སྦྱོར་ཡུལ་གྱི་དབྱངས་དེ་ཉིད་ཐུང་ངུ་ཡིན་ན་ཐུང་ངུ་དང་། རིང་བོ་ཡིན་ན་རིང་བོར་བརྗོད་པའི་ཡུན་ཚད་ཀྱི་དུས་གང་ཡིན་པ་དེ་ཉིད་གཟུང་བར་སྟོན་པ་པ་ཡིན།
མིང་ངམ་རྟགས་ནི། ཞོའི་སྐད་དོད་ད་དྷི་ཞེ་ས་པའི་རྟགས་བཞག་ཅེས་བ་ལྟར། རྟགས་དང་མིང་གཉིས་ནི་དོན་གཅིག་མིང་གི་རྣམ་གྲངས་ཡིན། བྱེད་རྐྱེན་དང་རྣམ་དབྱེ་སོགས་མ་ཡིན་པའི་དོན་གྱི་ངོ་བོ་ཙམ་བརྗོད་པ་ནི་མིང་དང་། བྱིངས་དང་རྣམ་དབྱེ་བོར་བ་ནི་རྟགས་སོ།།
དོན་ནི་གསལ་བྱེད་ཀྱི་ཡི་གེ་མི་འདྲ་བ་ཉིས་བརྩེགས་སམ་གསུམ་ལ་སོགས་པ་དུ་མ་བརྩེགས་པ་ཇི་ལྟར་ཡིན་ཀྱང་ཡི་གེ་རང་རང་གི་སྒྲ་ལྕེ་ཐོག་ཏུ་ཐོན་ཙམ་བྱས་ཏེ་མྱུར་བར་བཀླག་དགོས།སྟེང་འོག་ཏུ་དབྱངས་དང་ང་རོ་གང་ཡོད་ཀྱང་ཡི་གེ་འོག་མ་དེ་ལ་དབང་།
ཨེ་ཨེེ་ཨོ་ཨོོ་ཞེས་བ་ནི་ཨ་ཨི་ལས་ཨེ་དང་།ཨ་ཨེ་ལས་ཨེེ། ཨ་ཨུ་ལས་ཨོ་དང་། ཨ་ཨོ་ལས་ཨོོ་བཅས་འདུས་ཤིང་མཚམས་སྦྱོར་བ་ལས་གྲུབ་པའི་ཡི་གེ་ལྔ་བོ་འདི་རྣམས་ལ་མཚམས་སྦྱོར་གྱི་ཡི་གེ་ཞེས་བརྗོད་དོ།།
ཡ་ལ་སོགས་པའི་ཡི་གེ་བརྒྱད་པོ་ཕ་རོལ་ལ་བྱུང་ན་ཀླད་གོར་དེ་ང་རུ་བཀླག་པར་བྱ།ཡང་ན་རང་རང་སྡེ་བ་ལྔའི་གང་དང་ཁམས་མཐུན་པར་སྡེ་བ་དེའི་ཟླ་ལ་སྦྱར་ནས་ཁམས་གང་དང་མཐུན་པའི་སྡེ་བ་དེའི་ལྔ་བར་བཀླག
ལེགས་སྦྱར་རམ་སཾསྐྲྀཏ་ཡེ་གེ་ལ་དབྱངས་དང་གསལ་བྱེད་གཉིས་སུ་དབྱེ་བ་དེར་སྒྲ་རྩོལ་དྲག་ཞན་དབང་གིས་རྟགས་ཀྱི་སྒོ་ནས་ཕོ་རྟགས་དང་མོ་རྟགས། མ་ནིང་གི་རྟགས་བཅས་ཀྱི་ཡེ་གེ་གསུམ་དུ་དབྱེ།
མནྟྲ་སྱ་ནི་སྔགས་ཀྱིའོ།། པཋོ་པཱ་ཡ་ནི་བཀླག་ཐབས་སོ།། བི་ཙིནྟ་ནི་བསྡུས་བ་འོ།།ནཱ་མ་ནི་ཞེས་བྱ་བའོ།། དེ་ཉིད་ཡོངས་རྫོགས་བོད་སྐད་དུ་བསྒྱུར་ན་སྔགས་ཀྱི་བཀླག་ཐབས་ཞེས་བྱ་བའོ།
དོན་ནི་ཀླད་གོར་ཅན་གྱི་ཡི་གེ་དེའི་ཕ་རོལ་ལལམ་རྗེས་སུ་སྡེ་བ་ལྔ་བོའི་ཡི་གེ་གང་དང་གང་བྱུང་ཡང་རང་རང་སོ་སོའི་སྡེ་བ་དེ་དང་དེའི་ལྔ་བར་གྱུར་བའི་ཡི་གར་གང་ཡིན་པ་དེར་བཀླག་དགོས།
སའི་དགྲ་མེ་ཡིན་པས། རང་གི་མིང་ཡིག་དང་པོ་མེ་ཡིན་ཞིང་།ཡི་དམ་ལྷ་ཡི་སྔགས་ཀྱི་ཐོག་མ་ས་ཡིག་ཡིན་པར་གྱུར་ན།དཔེར་ན་ས་ཡི་ནུས་བ་མེས་འཇོམས་པ་དང་འདྲ་བས་ནུས་མེད་དུ་འགྱུར་བས་སོ།།
གསང་སྔགས་ཆོས་ཚུལ་ཟབ་མོའི་གཞལ་ཡས་ཁང་། །བདེ་བར་འཇུག་འདོད་གང་བློའི་བུ་མོ་ལ།།སྒྲ་སྦྱོར་སྔགས་ཀྱི་བརྗོད་ཚུལ་མགུལ་རྒྱན་མཆོག །གནད་ཀྱི་ཕྲེང་བ་དེ་རིང་ཁོ་བོས་སྦྱིན། །
རྐྱེན་ནི་སྒྲའི་རང་བཞིན་མིང་དང་ཚིག་བྱིངས་གང་རུང་བསྒྲུབ་པ་བདེ་བླག་ཏུ་འགྲུབ་པར་བྱེད་པའི་གྲོགས་ལྟ་བུ་ཡིན།བོད་རང་སྐད་དུ་བྱས་ན། སྔོན་རྗེས་ཀྱི་འཇུག་པ་ལྟ་བུ་ཡིན།
དོན་ནི།རྣམ་བཅད་ཀྱི་རྒྱུ་ར་དང་ས་གང་རུང་ལས་བྱུང་བས་རྣམ་བཅད་ཀྱི་ཡི་གེ་རྣམས་ཕལ་ཆེར་རམ་ཤས་ཆེ་བ་རྣམས་ས་རུ་བཀླག ཡང་ན་སྒྲ་དྲག་པོར་རྦད་ཀྱིས་བཅད་ནས་བཀླག་པར་བྱ།
མཚུངས་པའི་ཡི་གེ་ལྔ་བོ་ལ་ཡང་ཡུན་ཚད་མི་འདྲ་བའི་དབང་གིས་རིང་པོ་ཐུང་ངུ་པླུཏ་བཅས་གསུམ་གསུམ་དུ་དབྱེའོ།། གསུམ་གསུམ་ནང་ཕན་ཚུན་འདྲ་བའི་ཡི་གེ་ཞེས་བརྗོད་དོ།།
ཥ་ནི་བོད་ཀྱི་སྐད་ཀྱི་ཁའི་གདངས་དང་ཆ་ཅུང་ཞིག་ལྡན་པར་རྐན་གྱི་གྲེ་ཕུགས་ནས་མི་གསལ་བའི་ཚུལ་དུ་སྟོངས་ཀྱིས་འདོན་ལ་བོད་ཀྱི་སྐད་ལྟར་ཁ་གསལ་བ་ནི་མ་ཡིན་ནོ།།
བསྡུ་བའི་མིང་ལ། ཧ་སའི་ཡི་གེ ཧ་བའི་ཡི་གེ ཙ་པའི་ཡི་གེ ཛ་བའི་ཡི་གེ ཛྷ་བྷའི་ཡི་གེ ཁ་པའི་ཡི་གེ ཁ་སའི་ཡི་གེ ཉ་མའི་ཡི་གེ ཡ་པའི་ཡི་གེ ཨ་བའི་ཡི་གེ
འདྲ་བའི་ཡི་གེ་ཞེས་པའི་འདྲ་བ་ནི་དོན་གྱི་ངོ་བོ་གཅིག་མཚུངས་ཡིན་པར་མ་ཟད། གདངས་ཀྱི་རིང་ཐུང་གི་ཁྱད་ཙམ་ལས་ཡིག་གཟུགས་ཀྱི་རི་མོའང་ཆ་འདྲ་བའི་དོན།
དམིགས་བསལ་དུ་ཨྃ་དང་ཧཱུཾ་གཉིས་ཀྱི་ཀླད་གོར་མ་དང་ང་རུ་ཀློག་པ་ལས། གོང་དུ་བཤད་པ་བཞིན་དུ་ཚིག་གྲོགས་སམ་ཟླ་བོ་ཕྱི་མའི་ཡི་གེ་དག་ལ་ལྟོས་བ་མིན།
དོན་ནི་གསལ་བྱེད་ཀྱི་ཡི་གེ་ལ་ཡ་བཏགས་པ་ཕལ་ཆེར་འགྲེང་བུ་ཡོད་པའི་ཚུལ་གྱིས་བཀླག་པར་བྱ་སྟེ། ཤུགས་ལ་ཡ་སྒྲ་ཅུང་ཟད་ཅིག་དང་ལྡན་པར་བྱས་ནས་བཀླག
རང་བཞིན་ལ་དབྱེ་ན་གཉིས། སྒྲའི་སྐྱེ་གནས་སུ་གྱུར་བའི་བྱ་བ་འབའ་ཞིག་རྟོགས་པར་བྱེད་པའི་བྱིངས་དང་། དོན་དང་ལྡན་པའི་མིང་ངམ་རྟགས་གཉིས་ཡིན།
རྟགས་ལ་གསལ་བྱེད་ཀྱི་མཐའ་ངེས་བ་ཅན་གྱི་སྒོ་ནས། སྐྱེས་པའི་རྟགས། བུད་མེད་ཀྱི་རྟགས། མ་ནིང་གི་རྟགས་ཅེས་རྟགས་གསུམ་གྱི་སྒོ་ནས་བསྟན་ཡོད།
རིང་ཐུང་གི་ཚད་སོགས་གཞུང་འདིར་དངོས་སུ་མ་བཤད་པའི་ལྷག་མ་འཇིག་རྟེན་དང་བསྟན་བཅོས་རྣམས་ལ་གྲགས་ཤིང་གྲུབ་པ་རྣམས་ཀྱང་འདིར་བཤད་པར་བྱའོ།།
ཨཱ་ག་མ། རྐྱེན་གང་ཞིག་གཉེན་དང་འདྲ་བ་ནམ་དགོས་པའི་ཚེ་ན་ཕན་འདོགས་པར་བྱེད་ནུས་བ་ཞིག་ལ་གོ ཨཱ་ག་མ་ནི་ལུང་ངམ་གློ་བུར་བའི་དོན་ཡིན།
བྱིངས་ནི་བོད་ཀྱི་ཀ་ལ་སོགས་པ་ལྟ་བུའི་ཁོ་ནའི་དོན་མི་སྟོན་པ་ལ་ཟེར།དེ་ལ་དབྱེ་ན། མདོའི་བྱིངས་དང་། རྐྱེན་གྱིས་བཅོས་པའི་བྱིངས།
སས་ཆུ་རྟེན་ཅིང་ཆུས་ས་བསྐྱེད་པར་འགྱུར།རླུང་གིས་མེ་སྦོར་ཞིང་མེས་རླུང་སྡུད།གཞན་ཡང་འབྱུང་བ་ནང་འཕྲད་ན་ཡང་གྲོགས་སུ་འགྱུར།
ཨ་ཨི་ཨུ་རྀ་ལྀ་བཅས་རྩ་བའི་དབྱངས་ཡིག་ལྔ་བོ་འདི་རྣམས་ལ་མཚུངས་བའི་ཡི་གེ་ཞེས་ཆོ་ག་འབྱུང་བའི་ཕྱིར་མིང་ཏུ་བཏགས་སོ།།
ཐོག་མའི་ཡི་གེ་ཧ་དང་མཐའ་མའི་ཡི་གེ་གཉིས་ལྷན་གཅིག་བརྗོད་པའི་དེ་གཉིས་ཀྱི་བར་གྱི་ཡི་གེ་རྣམས་ནི་གསལ་བྱེད་རྣམས་སོ།།
ཐོག་མའི་ཡི་གེ་དང་མཐའ་མའི་ཡི་གེ་ལྷན་གཅིག་བརྗོད་པས་སྐབས་སུ་དེ་གཉིས་ཀྱི་བར་གྱི་ཡི་གེ་རྣམས་ལ་གོ་བར་བྱེད།
ཤད་ཀྱི་ཆོད་ན་རང་ཉིད་ཐོག་བརྩི་བར་བྱ། ཤད་མེད་ན་ནི་འོག་མའི་ཡི་གེ་དབང་བཙན་པས་གང་ཐོབ་ཀྱི་ལུགས་བཞིན་བརྩི།
དབྱངས་གསལ་ཐམས་ཅད་ལ་བརྩི་བས་ཆེ་བ་ཡིན་ལ། ཆུང་བ་ནི་སྡེ་ལྔ་ཁོ་ན་ལ་བརྩི་ཞིང་གཞན་ལ་མི་བརྩི་བས་ཆུང་བའོ།།
ལྕེའི་རྩེ་མོ་ཡར་ལ་བཀུག་ནས་རྐན་ལ་སྦྱར་ཏེ།ཏ་སྡེ་ལ་ར་བཏགས་པའི་ཚུལ་དུ་ལྕེ་སྟིབས་ཀྱིས་བསྒྱུར་ནས་བཀླག
དམིགས་བསལ་ཅན་གྱི་ཡི་གེ་དེ་རྣམས་མ་ཡིན་པའི་གསལ་བྱེད་ལྷག་མ་ཐམས་ཅད་བོད་སྐད་ཇི་ལྟ་བ་བཞིན་དུ་བཀླག་ཆོག
ཊི། བྱིངས་སམ་རྐྱེན་ནམ་མིང་གི་མཐའི་གསལ་བྱེད་སྲོག་མེད་དང་སྔོན་མའི་དབྱངས་བཅས་ལ་ཊི་ཞེས་བརྗོད་དོ།།
མེས་ས་བསྲེག་པར་བྱེད། ཆུས་མེ་གསོད་པར་བྱེད། རླུང་གིས་ཆུ་སྐེམ་པར་བྱེད།ས་ཡིས་རླུང་འགེབ་པར་བྱེད།
གནད། དབྱངས་ཨེ་ཨེེ་གཉིས་ནི་ཨི་ཨཱི་དང་ཁམས་མཐུན་ལ། ཨོ་ཨོོ་གཉིས་ནི་ཨུ་ཨཱུ་དང་ཁམས་མཐུན་པའོ།།
འདྲ་བའི་གསལ་བྱེད་བརྩེགས་གྱུར་ན་ཁ་ཁེངས་སམ་གང་བའི་ཚུལ་དུ་མཐོན་པོའི་གདངས་ཀྱིས་བཀླག་པར་བྱ།
ཨུ་པ་དྷཱ། བྱིངས་སམ་རྐྱེན་ནམ་མིང་གི་མཐའི་གསལ་བྱེད་སྲོག་མེད་དེ་ལ་ཨུ་པ་དྷཱ་ཞེས་བརྗོད་དོ།།
རྒྱ་གར་གྱི་སྒྲ་རིག་པ་མ་ལུས་བ་མདོར་བསྡུས་ན། །རང་བཞིན་རྐྱེན་དང་རྣམ་འགྱུར་གསུམ་དུ་འདུ།
ཉ་དང་ཎ་གཉིས་ཡི་གེ་ཕྱི་མའི་སྟེང་དུ་བྱུང་ན་ཡར་སྦྱར་ནས་བོད་ཀྱི་ན་ཡར་སྦྱར་བ་ལྟར་བཀླག
མཚུངས་བའི་ཡི་གེ་དང་མཚམས་སྦྱོར་གྱི་ཡི་གེ་གཉིས་ཀྱི་སྤྱིའི་མིང་ལ་དབྱངས་ཞེས་བརྗོད།
སྤང་བྱ་ང་རྒྱལ་གྱི་གཉེན་པོ་བྱེད། མཐར་ཐུག་མཉམ་པ་ཡེ་ཤེས་སྐྱེ་བའི་རྒྱུ་བྱེད་དོ།།
དམུ་དགེའི་ཐུབ་བསྟན་ཚང་། གུང་ཐང་འཇམ་པའི་དབྱངས་སྐུ་ཕྲེང་དྲུག་པའི་ཡོངས་འཛིན་རྗེ་ཐུབ་བསྟན་རྒྱ་མཚོ་དཔལ་བཟང་བོ་ནི་རབ་བྱུང་བཅོ་ལྔ་བའི་མེ་བྱི་ ལོར་མདོ་སྨད་དམུ་དགེ་རུ་འཁྲུངས་ཤིང་། ཆུང་ངུའི་དུས་ནས་བཀྲ་ཤིས་འཁྱིལ་གྱི་ཆོས་གྲྭར་ཞུགས་ཏེ་ཞང་བོ་དགེ་བཤེས་དམུ་དགེ་བསོད་ནམས་བཀྲ་ཤིས་སོགས་དམ་པ་བཤེས་གཉེན་མང་དུ་བསྟེན་ནས་མཁས་པའི་གྲགས་པ་ཕྱོགས་སུ་རྒྱས།
དེ་ཡང་འཁྲབ་ཁྲིད་པ་དང་རྩོམ་པ་པོ་གྲགས་ཅན་པདྨ་ཚེ་བརྟན་ནི་1969ལོར་མཚོ་སྔོན་ཁྲི་ཀ་ནས་སྐྱེས་ཤིང་། ནུབ་བྱང་མི་རིགས་སློབ་ཆེན་དང་པེ་ཅིང་གློག་བརྙན་སློབ་གླིང་དུ་སློབ་གཉེར་མཛད་ནས་ད་བར་རྒྱ་བོད་སྐད་གཉིས་ཀྱི་རྩོམ་རིག་བརྩམས་ཆོས་བཞི་བཅུ་ལྷག་བོད་ལྗོངས་ཞིབ་འཇུག་སོགས་དུས་དེབ་ཏུ་བཀོད་མྱངས། ལྷག་པར་དུ་ངེད་ཅག་གིས་གསལ་ཐག་ཆོད་པ་ཞིག་ནི། ཁོང་རང་འཛམ་གླིང་གི་གློག་བརྙན་གར་སྟེགས་ཁྲོད་འོད་དུ་འཚེར་བའི་བོད་ཀྱི་ཐོ་རེངས་སྐར་ཆེན་དེ་ཡིན།
“ཇ་རྟའི་ཚོང་ལམ”ཞེས་པ་ནི་བཙན་པོའི་དུས་ནས་ལོ་རབས་དྲུག་ཅུའི་བར་ལ་དར་པའི་ཚོང་དབོར་འདྲེན་བྱེད་སའི་གཞུང་ལམ་རྙིང་པ་ཞིག་རེད། འོན་ཀྱང་གཞུང་ལམ་རེ་འགའ་ད་ལྟའང་མུ་མཐུད་དུ་བེད་སྤྱོད་གཏོང་བཞིན་ཡོད།
ས་སྐྱའི་སྐབས་སུ་ཡིག་ཟམ་གྱི་ལམ་བུ་གསར་དུ་བཏོད་ནས་ས་ཚིགས་དུ་མ་བཙུགས། རྒྱ་བོད་ཡིག་ཚང་ནང་འཁོད་པ་ལྟར་ན། རྒྱ་བོད་འདྲེས་མཚམས་ནས་ལྷ་ས་བར་ལ་ས་ཚིགས་ཆེ་བ་ཉི་ཤུ་རྩ་བདུན་བཙུགས་ཡོད་སྐད་འདུག མདོ་ཁམས་སྤྱི་ཁྱབ་ཁོ་ནའི་མངའ་འོག་ས་ཚིགས་དགུ་བཙུགས་ཡོད། ས་ཚིགས་ཆེ་བ་རེའི་མངའ་ཁོངས་སུ་ད་དུང་ས་ཚིགས་ཆུང་བ་མང་པོ་ཡོད་པ་དང་། ས་ཚིགས་ཁུལ་གྱི་མི་སེར་རྣམ་པས་ཁྲལ་གྱི་རྣམ་པའི་ཐོག་ནས་ས་ཚིགས་ཆེ་བའི་མངའ་ཞབས་ལ་དུད་ཁྱིམ་སྟོང་ཕྲག་ཁ་ཤས་དང་། ཆུང་བའི་མངའ་ཞབས་ལ་དུད་ཁྱིམ་བརྒྱ་ཕྲག་ཁ་ཤས་ཡོད།
མཉྫུ་གོང་མའི་དུས་སུ་ཉིན་གཅིག་ལ་སྲིད་གཞུང་གིས་རྒྱལ་ཐང་དུ་ཚོང་འདུས་བཙུགས་ཆོག་པའི་རེ་བ་བཏོན་པ་དེར་གོང་མའི་ཆོག་མཆན་ཐོབ་པ་རེད། དེ་ནས་བཟུང་རྒྱལ་ཐང་དེ་ཡུན་ནན་དང་བོད་ཀྱི་ཉོ་ཚོང་བྱེད་གནས་གཙོ་བོ་ཞིག་ཏུ་གྱུར་བ་རེད། མཉྫུ་གོང་མས་སྐབས་དེའི་ས་ཚིགས་ཀྱི་གཞི་ཁྱོན་དང་མི་འབོར། དུད་ཚང་གི་ཁ་གྲངས། ས་བབ་བཅས་ཞིབ་བཤེར་ཐོ་འགོད་བྱས་པ་མ་ཟད། ཟི་ལིང་ནས་ཡུལ་ཤུལ་དང་ཆབ་མདོ་བརྒྱུད་ལྷ་སར་བསྐྱོད་སའི་ཡིག་ཟམ་བཙུགས།
༡ དྲི་མེད་སྐུ་སྟེ་ཤེས་བྱ་མཁྱེན།། འཕྲུལ་ངག་བདེན་པའི་ཐར་ལམ་སྟོན།། ཉོན་ཤེས་བྱང་སྦྱོང་འགྲོ་ལ་བརྩེ།། སྐྱབས་གནས་གསུམ་ལ་ཕྱག་འཚལ་ལོ།། ༢ བློ་གྲོས་ལྡན་པའི་ཤེས་རབ་ཀྱིས།། མི་ཤེས་བློ་དམན་རབ་རིབ་བསལ།། སྙན་པའི་ངག་དང་ཚིག་སྡེབས་ནས།། གཞན་ཕན་ཕྱིར་དུ་ལེགས་པར་བཤད།། ༣ ཆུ་ཤེལ་ལས་གྲུབ་བསིལ་ལྡན་པས།། ཆུ་སྐྱེས་པད་མོའི་ཁ་འབྱེད་ལྟར།། སངས་རྒྱས་བཀའ་དང་དམ་པའི་ལུང།། དེས་ནི་བློ་གསལ་ཤེས་རབ་འབྱེད།། ཀླད་ཀྱི་དོན་བསྟན་པའོ།།
༤ ཆུ་བོ་ཆེན་པོ་བསྟེན་བྱས་ན།། སྐོམ་པའི་གདུང་བ་སེལ་བཞིན་དུ།། བླ་མ་དམ་པ་བསྟེན་བྱས་ན།། གདམས་ངག་འདོད་པའི་གདུང་བ་སེལ།། ༥ ལྗོན་ཤིང་ལ་བསྟེན་དབྱི་མང་དེ།། དེ་ཉིད་གར་སྐྱེས་དེ་ཡིས་སླེབས།། བླ་མ་ལ་བརྟེན་གང་ཟག་དེ།། ཡོན་ཏན་རིམ་པ་དེ་བཞིན་འབྱུང།། ༦ པད་མོའི་ཚོགས་ལ་སྦྲང་རྩི་གནས།། མོས་པའི་བུང་བ་དེ་ལ་འཁོར།། སྐྱེས་བུ་དམ་པ་ཡོན་ཏན་མཛོད།། དད་ལྡན་བློ་གསལ་དེ་ལ་འཁོར།། ༧ དྲི་ཞིམ་སྨན་གྱི་སྡོང་པོ་ལ།། དྲི་ངན་ངང་གི་མི་གནས་བཞིན།། མཚན་ཉིད་ལྡན་པའི་སྐྱེས་བུ་ལ།། གནོད་པ་ངང་གིས་མི་གནས་སོ།། དོན་དང་པོ་བླ་མ་བསྟན་པའོ།།
༨ ཞིང་ས་བཟང་ལ་ས་བོན་ཐེབས།། སོ་ནམ་མཁས་ན་འབྲས་བུ་སྨིན།། དལ་འབྱོར་ལྡན་པའི་ཞིང་བཟང་ལ།། ཚོགས་བསགས་ལས་བྱས་འབྲས་བུ་སྨིན།། ༩ ལྷ་གནས་མེ་ཏོག་ཚལ་མང་ཡང།། ཨུ་དཔལ་མེ་ཏོག་སྐྱེ་བ་དཀོན།། འགྲོ་བའི་ལུས་ནི་གྲངས་མང་ཡང།། དལ་འབྱོར་ལུས་ཐོབ་ཤིན་ཏུ་དཀོན།། ༡༠ གསེར་ཟོ་མེད་ན་སེང་གེ་ཡི།། འོ་མ་ཡོད་ཀྱང་མི་ཐུབ་ལྟར།། དལ་བརྒྱད་འབྱོར་བཅུ་མ་ཐོབ་ན།། སངས་རྒྱས་འདོད་ཀྱང་སྣོད་མེད་དོ།། དོན་གཉིས་པ་དལ་འབྱོར་བསྟན་པའོ།།
༢༢ སྲོག་གི་གཉེན་པོ་བཙན་དུག་དེ།། ངོ་ཤེས་པ་ཡི་མི་དེས་འཛེམ།། སྡིག་བྱས་དེ་ཡི་སྐྱོན་ཤེས་ན།། ཕྲ་ཞིང་ཕྲ་བ་དག་ལ་འཛེམ།། ༢༣ ལྕགས་རྡོ་འཕྲད་ན་སྤྲ་བའི་མེས།། ནགས་ཚལ་ཆེན་པོ་བསྲེགས་པར་བྱེད།། གཟུང་འཛིན་འཕྲད་པའི་སྦྱོར་བའི་སྡིག།།ཆུང་ཡང་ཆེན་པོའི་སྡུག་བསྔལ་བསྐྱེད།། ༢༤ ཞིང་བཟང་དག་ལ་ནས་བཏབ་ན།། འབྲས་བུ་སྲན་མ་འབྱུང་མི་སྲིད།། སྡིག་སྤང་དགེ་བ་བཅུ་སྤྱད་ན།། འབྲས་བུ་སྡུག་བསྔལ་འབྱུང་མི་སྲིད།། ༢༥ དངུལ་དཀར་མེ་ལོང་ཤེལ་སྒོང་ལ།། གཡའ་དང་དྲི་མ་མེད་བཞིན་དུ།། བྱང་ཆུབ་སེམས་ཀྱིས་ཟིན་པ་ཡི།། དགེ་བ་སྤྱོད་ལ་དྲི་མ་མེད།། དོན་ལྔ་པ་རྒྱུ་འབྲས་བསྟན་པའོ།།
༢༦ ངང་པ་དང་ནི་རུས་སྦལ་གྱིས།། ཆུ་དང་འོ་མ་འབྱེད་པ་བཞིན།། སྐྱེས་བུ་དད་པ་དང་ལྡན་ན།། དེས་ནི་དགེ་སྡིག་འབྱེད་པར་བྱེད།། ༢༧ མ་ཕྱིར་བུ་དང་དགུན་གཞུའི་རྒྱུད།། ཆུ་བོའི་རྒྱུན་དང་སྲོག་ཆད་མི།། དེ་བཞིན་མོས་པ་ཡིད་ཆེས་དང།། རྒྱུན་རིང་ཕྱིར་མི་ལྡོག་པར་བྱ།། དོན་དྲུག་པ་དད་པ་བསྟན་པའོ།།
༢༨ ཁས་དམན་པོ་ལ་དགྲ་བྱུང་ན།། རྗེ་མགོན་མྱུར་དུ་འཚོལ་བ་བཞིན།། འཁོར་བའི་འཇིགས་པར་སྐྱབས་འདོད་ན།། རིན་ཆེན་གསུམ་ལ་སྐྱབས་ཚོལ་ཞིག།། ༢༩ ནོར་བུ་རིན་ཆེན་མཆོད་བྱས་ན།། གང་གིས་མཆོད་ལ་དགོས་འདོད་འབྱུང།། ཡུལ་མཆོག་དེ་ལ་མཆོད་བྱས་ན།། གང་གིས་མཆོད་པ་ཐུགས་རྗེས་འཛིན།། ༣༠ འཇིག་རྟེན་ནད་རྣམས་ཞི་བ་ལ།། སྨན་རྣམས་བསྟེན་པ་བྱེད་བཞིན་དུ།། སྲིད་པའི་མཚོ་ལས་སྦྱོང་བ་ལ།། མྱུར་དུ་བསྒྲལ་མཛད་སྐྱབས་གནས་བསྟེན།། དོན་བདུན་པ་སྐྱབས་འགྲོ་བསྟན་པའོ།།
༣༡ སྨན་མཆོག་རྣམ་པར་རྒྱལ་བ་དེ།། ནད་རྣམས་ཀུན་ལ་སྙོམས་སུ་འགྲོ།། བྱང་ཆུབ་སེམས་བསྐྱེད་བསླབ་པ་དེས།། ཉོན་མོངས་ཀུན་གྱི་གཉེན་པོར་འགྲོ།། ༣༢ འཁར་བ་འཆང་དང་གསེར་ཉོ་གཉིས།། ཁྱད་པར་ཆེ་བ་ཇི་བཞིན་དུ།། བདག་དོན་བས་ཀྱང་གཞན་གྱི་དོན།། སེམས་བསྐྱེད་དགེ་སྤྱོད་ཁྱད་པར་ཆེ།། ༣༣ ཅི་སྲིད་རྒྱ་མཚོ་མ་ཟད་བར།། དེ་སྲིད་ཆུ་བོ་མི་ཟད་བཞིན།། ཅི་སྲིད་འཁོར་བ་མ་སྟོངས་བར།། དེ་སྲིད་བྱང་ཆུབ་མི་འཛད་དོ།། དོན་བརྒྱད་པ་སེམས་བསྐྱེད་བསྟན་པའོ།།
༣༤ ས་བོན་ཡོད་ཀྱང་ཞིང་མེད་ན།། དེ་ཡི་འབྲས་བུ་མི་སྨིན་བཞིན།། སངས་རྒྱས་གཞི་ལ་རྩེ་གཅིག་གིས།། ཏིང་འཛིན་མེད་ན་སངས་མི་རྒྱས།། ༣༥ ཤིང་རྐྱང་ཟམ་ལ་འགྲོ་བ་དང་།། རྒྱལ་པོའི་ཁྲིམས་ལ་གནས་པ་བཞིན།། ཤེས་པ་སྒྲིམ་གློད་ཆ་སྙོམས་ལ།། ཐབས་ལམ་མཁས་དང་བཙལ་བར་བྱ།། ༣༦ རི་གཟར་ཆུ་དང་ཆུ་དལ་འབབ།། རྒྱ་མཚོ་རླུང་གིས་མ་བསྐྱོད་ལྟར།། སྔར་བས་རགས་དང་རང་སར་ཞི།། གཡོ་བ་མེད་སྙམ་རིམ་གྱིས་འབྱུང།། ༣༧ ལྗོན་ཤིང་རྩད་ནས་བཅད་བྱས་ན།། ལོ་འབྲས་ཤུགས་ཀྱིས་ཆོད་པ་བཞིན།། ཉོན་མོངས་རྩ་བ་བྱང་ཆུབ་སེམས།། སྐྱེ་མེད་ཕྱིར་ན་གཟུང་འཛིན་གྲོལ།། དོན་དགུ་པ་ཞི་གནས་བསྟན་པའོ།།
ལེགས་བཤད་ལམ་གྱི་རིམ་པ་ཞེས་བྱ་བ་ཚིག་བར་བདུན་ལ་ཤད་བར་དུ་བགྱིས་པ་ཤོ་ལོ་ཀ་དྲུག་ཅུ་རྩ་བརྒྱད་ཡོད་པ་འདི་དག་རྒྱལ་བ་གཉིས་པ་མཉམ་མེད་ཆེན་པོའི་གདན་ས་གཤེན་བསྟན་བཀྲ་ཤིས་སྨན་རིའི་དགོན་དུ་ཉིད་ནམ་མཁའ་རྒྱལ་མཚན་གྱི་མཐོ་ཕྱོགས་སྤྱི་བོར་བླངས་ནས་བསྐུལ་བའི་ངོར། ཁོ་བོ་བསོད་ནམས་གཡུང་དྲུང་བདག་གིས་བཀའ་ལུང་བྲེ་སྲང་གི་འཕྲང་ལ་བཤར་ནས་བརྩམས་པས། དགེ་བ་དང་ལེགས་པའི་ཡོན་ཏན་ཐམས་ཅད་ཕྱོགས་དུསཀུན་ཏུ་དར་ཞིང་རྒྱས་པར་གྱུར་ཅིག་གུ། ཐ་ཚན་མུ་ཙུག་སྨར་རོ།། །
འཇམ་མགོན་རྒྱལ་བའིི་རྒྱལ་ཚབ་དགའ་ལྡན་ཁྲི་ཆེན་བརྒྱ་དང་གསུམ་པ་རྗེ་བཙུན་བློ་བཟང་བསྟན་འཛིན་རིན་པོ་ཆེ་མཆོག་ཕྱི་ལོ་ ༡༩༣༧ ཟླ་ ༥ ཚེས་ ༧ ལ་བོད་ཁམས་ཕྱོགས་ཡ་ར་ཞེས་པར། ཡབ་རྟ་མགྲིན་ཕུན་ཚོགས་དང་། ཡུམ་བྱམས་པ་ཕུན་ཚོགས་གཉིས་ལ་སྐུ་འཁྲུངས། ཁྱིམ་པའི་མཚན་ལ་རྡོ་རྗེ་ཟེར། དགུང་ལོ་ ༦ ནས་གཅེན་མོ་ལྷན་དུ་ར་ལུག་འཚོལ་བར་ཕེབས་ཀྱི་ཡོད་འདུག
བྱུང་གི་ཡེ་ཤེས་ཀྱང་སེམས་རང་རིག་པ་ཙམ་ཡིན་པ་དང་། གཞན་རིག་པ་རྣམས་ཀྱང་འཁྲུལ་བ་ཡིན་པའི་ཕྱིར། དེ་བཞིན་ཡོད་པ་མ་ཡིན་པས། སེམས་ཡེ་ནས་དག་པའི་ཕྱིར་དང་། རྣམ་པར་མི་རྟོག་པའི་ཡེ་ཤེས་སྐྱེས་པའི་ཚེ་ཡང་། །རང་རིག་པ་ཙམ་ལས་བོགས་དབྱུང་དུ་མེད་པའི་ཕྱིར་དང་། རང་རིག་པ་ཉིད་ཀྱང་ངོ་བོ་ཉིད་ཀྱིས་སྟོང་པའི་ཕྱིར། རང་བྱུང་གི་ཡེ་ཤེས་སོ། །ངྷརྨ་བྷ་དྲས་མཛད་པའོ། །
བུ་མོ་དགུང་ལོ་བཅུ་གཉིས་ལ་སོན་སྐབས། མདོ་ཁམས་ཕྱོགས་ན་རྫོགས་པ་ཆེན་པོའི་ཆོས་ཡོད་འདུག་པ་དེར། ཚེ་འདི་ལ་སློབ་སྦྱོང་དང་དེར་ཆོས་ཀྱི་བྱ་བ་བྱེད་ཐུབ་པ་ཞིག་བྱེད་དགོས་བསམ་པ་ཐུགས་ལ་ཡང་ཡང་འཆར་བ་དང་ཞལ་ནས་ཀྱང་དེ་ལྟར་ཡང་ཡང་གསུངས་སྟབས། ཡབ་ཡུམ་གཉིས་ལའང་ཅི་བྱ་འདི་བྱ་མེད་པར། བུ་མོའི་འདོད་པ་དེ་ཡམ་ཡུམ་གཉིས་ཀྱི་འདོད་པ་དང་མི་འདྲ་བ་ཞིག་འདུག་སྙམ་སྟེ། ཆུང་ངུ་ནས་གཉེན་གྱི་འབྲེལ་བ་བྱས་ཡོད་པ་དེ་ཕྱོགས་ལ་བསམ་བློ་གཞན་གཏོང་རྒྱུ་མ་རྙེད་པར་ལུས་པ་རེད།
དེ་ལྟ་བུའི་བུ་མོ་དེ་ཆུང་ངུའི་སྐབས་ནས་སྐྱིད་ཤོད་གྲོང་དཔོན་ཟེར་བ་ཞིག་ཡོད་པ་དེའི་སྲས་དང་གཉེན་རྟགས་བརྒྱབ་ཡོད་པ་ཞིག་ཡིན་ནའང༌། བུ་མོས་དུས་ནམ་ཡང་རང་བཞིན་ཕལ་བའི་ཁྱིམ་ཐབ་མི་བྱེད་ཅེས་ཨུ་ཚུགས་མཐར་བསྐྱེལ་བྱེད་ཀྱི་ཡོད་སྟབས། མི་དབང་བྱམས་པ་མགོན་པོ་ཡབ་ཡུམ་གཉིས་ཐབས་ཟད་ཨུ་ཐུག་ཏུ་གྱུར་ནས། ད་ནི་ཅི་ཞིག་བྱེད་དགོས་སམ་སྙམ་ནས་སྡོད་དགོས་པ་བྱུང༌།
འོད་ཀྱི་སྦགས་བཙོག་ ཞིབ་འཇུག་བྱས་པ་ལས་ཤེས་རྟོགས་བྱུང་བར། འོད་ཀྱི་སྦགས་བཙོག་ལས་ལྡོག་ནུས་མང་པོ་ཐོན་པའི་ནང་སྐྱེ་དངོས་དང་།སྲོག་ཆགས།མིའི་རིགས་བཅས་ཀྱི་ཉིན་མཚན་ལོག་གི་ཡོད།འཇར་མན་གྱི་ལའེ་པུ་ཉི་ཚེའི་བ་ཚྭ་མེད་པའི་ཆུའི་སྣོད་བཅུད་དང་སྐམ་ས་དབུས་མའི་ཉ་ལས་ཞིབ་འཇུག་སུའོ་ཡི་ཚན་རིག་མཁས་པ་ཧྥུའུ་ལན་ཚེ・ཧོར་ཁེས། སྐྱེ་དངོས་འཇིག་རྟེན་ནི་འོད་ཐིག་འགྱུར་ལྡོག་འགྲོ་བའི་རང་བྱུང་འཁོར་རྒྱུག་ལ་བརྟེན་ནས་འཁོར་སྐྱོད་བརྟན་པོ་ཡོང་བ་བྱེད་ཀྱི་ཡོད་ཅེས་བརྗོད།
ཧོར་ཁེས་བརྗོད་དོན། མི་བཟོས་འོད་ལས་མཚན་ཡུན་ཐུང་དུ་འགྲོ་བ་དང་། འོད་ཚད་འགྱུར་ལྡོག་ལ་འཕྲོས་ཁོམ་མ་བྱུང་བའི་སྐྱེ་དངོས་མང་པོར་ཤུགས་རྐྱེན་ཚབས་ཆེན་བཟོ་སྲིད་དེ། འོད་ཀྱི་སྦགས་བཙོག་ལས་འབུ་སྲིན་དང་། སྐམ་ས་དང་ཆུ་ནང་གཉིས་ཀར་འཚོ་བའི་སྲོག་ཆགས། ཉ། བྱིའུ། ཕ་ཝང་སོགས་སྲོག་ཆགས་མང་པོའི་མཚན་དགུང་གི་གོམས་གཤིས་གྱུར་ནས། སྐྱེ་དངོས་སྣ་མང་རང་བཞིན་ལ་ཉེན་ཁ་བཟོ་ཡི་ཡོད། མི་བཟོས་འོད་ཀྱི་སྦགས་བཙོག་ལས་སྐྱེ་དངོས་ཀྱི་ཚེ་སྲོག་དང་གཉིད་ཀྱི་དུས་ཚོད་ལ་ཤུགས་རྐྱེན་ཐེབས་ཀྱི་ཡོད།
ཧོར་ཁེ་ཡིས། ཉེ་དུས་ཀྱི་ཞིབ་འཇུག་བྱས་འབྲས་ཤིག་ལས་ཤེས་རྟོགས་བྱུང་བར། ལམ་སྒྲོན་འོད་ལས་མཚན་དགུང་དུ་མེ་ཏོག་གི་ཟེའུ་འབྲུ་འཐུ་མཁན་འབུ་སྲིན་ལ་ཤུགས་རྐྱེན་ཐེབས་ཏེ། སྐྱེ་དངོས་འཚར་ལོངས་ལ་ཤུགས་རྐྱེན་ངན་པ་བཟོ་སྲིད། འོད་ཀྱི་སྦགས་བཙོག་ལས་ད་དུང་སྐྱེ་དངོས་ཀྱི་ལོ་མ་ཟགས་པའི་དུས་ཚོད་ནར་འགྱངས་དང་འཚར་ལོངས་ཀྱི་དུས་ཡུན་རིང་དུ་གཏོང་སྲིད་པ་དེ་དག་ཚང་མ་སྐྱེ་དངོས་ཀྱི་རྒྱུན་གཏན་འཚར་ལོངས་དུས་ཚོད་འཁྲུག་པའི་སྣང་ཚུལ་རེད་ལ། མཐར་གཏུག་སྐྱེ་དངོས་ཁྱུ་ཚོགས་ཀྱི་གྲུབ་ཆར་ཤུགས་རྐྱེན་ཐེབས་པ་དང་འགྱུར་ལྡོག་འགྲོ་སྲིད་ཅེས་བརྗོད།